

 REPUBLIKA HRVATSKA

 ZAGREBAČKA ŽUPANIJA

 OPĆINA KLOŠTAR IVANIĆ

 OPĆINSKO VIJEĆE

KLASA: 021-05/21-01/01

URBROJ: 238-14-01-23-38

Kloštar Ivanić, 06.09.2023.

 Z A P I S N I K

Sa 15. sjednice Općinskog vijeća Općine Kloštar Ivanić, održane dana 05.09.2023. godine (utorak) s početkom u 16,05 sati u općinskoj vijećnici, Školska 22, I kat. Sjednicu otvara predsjednik Općinskog vijeća Općine Kloštar Ivanić, Miljenko Majdek.

Zapisnik vodi Lidija Zubatović.

Sjednica je javna.

PRISUTNI VIJEĆNICI:

Miljenko Majdek, Branko Šafran, Damir Kašnar, Đurđica Grganja, Mislav Lukša, Jozo Vuković , Ivo Ćosić, Božidar Balenović, Miroslav Hlad, Krešimir Bunjevac.

ODSUTNI VIJEĆNICI:

Zlatko Bunjevac, Kristina Borić, Anita Sušac

OSTALI PRISUTNI:

Načelnik Općine Kloštar Ivanić – Željko Filipović

Sanela Đura, pročelnica Jedinstvenog Upravnog odjela OKI

Mateja Šviglin, pravni referent

Vlatkica Šilipetar, računovodstveni referent

Vesna Gregčević, predstavnica Obiteljskog radija Ivanić d.o.o.

Snimatelj Obiteljskog Radio Ivanića- Zvonimir Gaiger

Nenad Babić, ispred Vodoopskrbe i odvodnje Zagrebačke županije d.o.o.

Sanja Radošević, direktorica trgovačkog društva Ivakop d.o.o.

Radojka Šporer, direktorica Obiteljskog radija Ivanić d.o.o.,

Senka Kušar Bisić, ravnateljica Gradske knjižnice Ivanić Grad

**Miljenko Majdek**

**Sukladno članku 106. Poslovnika Općinskog vijeća Općine Kloštar Ivanić prije utvrđivanja dnevnog reda izvršiti će se usvajanje zapisnika sa 14. sjednice Općinskog vijeća.**

**Otvara se rasprava.**

**Mislav Lukša: Postavio sam vijećničko pitanje na prošloj sjednici na koje sam tražio pismeni odgovor.** Pitanje se odnosilo na poljoprivredu što se čini i što se činilo unazad 20 godina po pitanju poljoprivrede?

Molio sam odgovor načelnika u pismenom obliku potpisan i pečatiran.

Ovdje se radi o povredi Poslovnika u članku 1. koji govori o dostavljanju pismenih odgovora.

Dobio sam odgovor neposredno prije sjednice koji je bio upućen samo meni tako da ostali vijećnici nisu dobili i nisu upoznati sa istim.

**Obraćam se predsjedniku vijeća koji je odgovoran za provedbu Poslovnika i poslova načelnika i upravnog odjela, da utječe na načelnika i omogući javnost rada .**

**Božidar Balenović: Molim predsjednika da ne dozvoljava takvu diskusiju. Molim da se nastavi praksa koju smo provodili na prijašnjim vijećima da se javnost upozna sa dnevnim redom, da se prije usvajanja dnevnog reda isti pročita.**

**Zatvara se rasprava i daje se na glasanje, usvajanje zapisnika sa 14. sj.**

Konstatira se da je u vijećnici prisutno 10 vijećnika.

Sa 9 glasova „za“ i 1 suzdržanim glasom usvaja se zapisnik sa 14 sjednice vijeća održane dana 05.06.2023.

Predsjednik vijeća predlaže izmjenu dnevnog reda tako da se točka 5. Razmatranje Izvješća o poslovanju trgovačkog društva IVAPLIN d.o.o. za 2022. godinu i donošenje Zaključka odgodi za slijedeću sjednicu radi nemogućnosti prisustvovanja izvjestitelja direktora Siniše Halaš.

Također da se točke 2;3;4;6;i 7 razmatraju prije točke aktualni sat radi prisutnosti izvjestitelja po navedenim točkama.

Daje se na glasanje prva predložena izmjena kako je gore navedeno.

Jednoglasno se usvaja prva predložena izmjena.

Daje se na glasanje druga predložena izmjena kako je gore navedeno

Jednoglasno se usvaja druga predložena izmjena.

Daje se na glasanje predloženi dnevni red sa usvojenim izmjenama.

 **D n e v n i r e d :**

1. Aktualni sat

2. Izvješće Mandatne komisije o nastavku obnašanja dužnosti općinskog vijećnika Krešimira

 Bunjevac,

 Izvjestitelj: Mandatna komisija

3. Razmatranje Izvješća o poslovanju trgovačkog društva VODOOPSKRBA I ODVODNJA

 ZAGREBAČKE ŽUPANIJE d.o.o. za 2022. godinu i donošenje Zaključka,

     Izvjestitelj: direktor g. Tomislav Masten,

4. Razmatranje Izvješća o poslovanju trgovačkog društva IVAKOP d.o.o. za 2022. godinu i

 donošenje Zaključka,

 Izvjestitelj: direktorica gđa. Sanja Radošević

5. Razmatranje Izvješća o poslovanju trgovačkog društva IVAPLIN d.o.o. za 2022. godinu i

 donošenje Zaključka,

     Izvjestitelj: direktor g. Siniša Halaš

6. Razmatranje Izvješća o poslovanju Obiteljskog radija Ivanić d.o.o. za 2022. godinu i

 donošenje Zaključka,

     Izvjestitelj: direktorica gđa. Radojka Šporer,

7. Razmatranje Izvješća o radu knjižnice Kloštar Ivanić za 2022. godinu i donošenje

 Zaključka,

     Izvjestitelj: ravnateljica gđa. Senka Kušar Bisić

**8. Rasprava o prijedlogu i donošenje Pravilnika o stipendiranju učenika i studenata Općine**

 **Kloštar Ivanić,**

 **Predlagatelj: Odbor za odgoj i obrazovanje i dodjelu stipendija**

9. Rasprava o prijedlogu i donošenje:

1. II. Izmjena i dopuna Programa građenja komunalne infrastrukture na području Općine Kloštar Ivanić za 2023. godinu,

 predlagatelj: općinski načelnik

1. I. Izmjena i dopuna Programa održavanja komunalne infrastrukture na području Općine Kloštar Ivanić za 2023. godinu,

 predlagatelj: općinski načelnik

1. I. Izmjena i dopuna Programa javnih potreba u predškolskom odgoju i obrazovanju

 u 2023. g.,

 predlagatelj: općinski načelnik

 d) I. Izmjena i dopuna Programa socijalnih potreba u 2023. g.,

 predlagatelj: općinski načelnik

 **e)** I. Izmjena i dopuna Programa javnih potreba u poljoprivredi u 2023. g.,

 predlagatelj: općinski načelnik

 **f) II.** Izmjena i dopuna Odluke o **Proračunu Općine Kloštar Ivanić za 2023. godinu i**

 **projekcije za 2024. i 2025. g.,**

predlagatelj: općinski načelnik

10. Rasprava o prijedlogu i donošenje Odluke o određivanju novčane pomoći djeci školske dobi u

 2023. godini,

 predlagatelj: općinski načelnik

11. Rasprava o prijedlogu i donošenje Odluke o davanju koncesije za obavljanje dimnjačarskih

 poslova na području Općine Kloštar Ivanić,

 predlagatelj: Stručno povjerenstvo za dodjelu koncesije za obavljanje dimnjačarskih

 poslova na području Općine Kloštar Ivanić

12. Rasprava o prijedlogu i donošenje Odluke o davanju prethodne suglasnosti na Opće

 uvjete isporuke komunalne usluge obavljanja dimnjačarskih poslova

 predlagatelj: Stručno povjerenstvo za dodjelu koncesije za obavljanje dimnjačarskih

 poslova na području Općine Kloštar Ivanić

13. Razno

Jednoglasno se usvaja predloženi dnevni red sa usvojenim izmjenama u redoslijedu točaka.

 T o č k a 2.

Izvješće Mandatne komisije o nastavku obnašanja dužnosti općinskog vijećnika Krešimira

 Bunjevac,

Predsjednik Mandatne komisije, Miroslav Hlad upoznaje prisutne sa Izvješćem Mandatne komisije

o nastavku obnašanja dužnosti općinskog vijećnika Krešimira Bunjevac.

 **I Z V J E Š Ć E**

 I.

|  |
| --- |
| Mandatna komisija izvješćuje da je KREŠIMIR BUNJEVAC iz Kloštar Ivanića, Čemernička 6, izabran s kandidacijske liste SOCIJALDEMOKRATSKE PARTIJE HRVATSKE - SDP |
| sukladno odredbama članka 79. stavak 8. Zakona o lokalnim izborima („Narodne novine“ br. 144/12, 121/16, 98/19, 42/20, 144/20, 37/21) i članka 28. stavak 8. Statuta Općine Kloštar Ivanić („Glasnik Zagrebačke županije“ br. 13/21) dostavio pisanu obavijest predsjedniku Općinskog vijeća Općine Kloštar Ivanić o nastavku obnašanja dužnosti vijećnika u Općinskom vijeću Općine Kloštar Ivanić. |

 II.

 Mandatna komisija utvrđuje da je pisana obavijest o prestanku mirovanja mandata u Općinskom vijeću Krešimira Bunjevac zaprimljena u Općini Kloštar Ivanić dana 23.08.2023. godine.

 III.

 Mandatna komisija obavještava da, temeljem članka 79. stavak 8. Zakona o lokalnim izborima („Narodne novine“ br. 144/12, 121/16, 98/19, 42/20, 144/20, 37/21) i članka 28. stavak 8. Statuta Općine Kloštar Ivanić („Glasnik Zagrebačke županije“ br. 13/21), mirovanje mandata iz osobnih razloga ne može trajati kraće od 6 mjeseci, a vijećnik nastavlja s obnašanjem dužnosti osmog dana od dana dostave pisane obavijesti predsjedniku Općinskog vijeća.

 Također, temeljem članka 79. stavak 11. Zakona o lokalnim izborima („Narodne novine“ br. 144/12, 121/16, 98/19, 42/20, 144/20, 37/21) i članka 28. stavak 11. Statuta Općine Kloštar Ivanić („Glasnik Zagrebačke županije“ br. 13/21) vijećnik može tražiti nastavljanje obnašanja dužnosti vijećnika jedanput u tijeku trajanja mandata.

 Iz navedenih odredbi proizlazi da mirovanje mandata iz osobnih razloga KREŠIMIRU BUNJEVAC ne može trajati kraće od šest mjeseci. S obzirom da je Krešimiru Bunjevac mandat počeo mirovati iz osobnih razloga s danom 26.08.2022. godine on nije imao mogućnosti podnijeti obavijest o prestanku mirovanja mandata iz osobnih razloga sve do 26.02.2023. godine, a što nije ni učinio. Navedenu obavijest Krešimir Bunjevac dostavio je 23.08.2023. godine predsjedniku Općinskog vijeća.

 S obnašanjem dužnosti vijećnika Krešimir Bunjevac nastavlja osmog dana od dana dostave pisane obavijesti predsjedniku Općinskog vijeća, odnosno s danom 31.08.2023. godine, na temelju prestanka mirovanja mandata, a sukladno članku 79. stavku 8. Zakona o lokalnim izborima („Narodne novine“ br. 144/12, 121/16, 98/19, 42/20, 144/20, 37/21) i članku 28. stavak 8. Statuta Općine Kloštar Ivanić („Glasnik Zagrebačke županije“ br. 13/21).

 IV.

 Temeljem članka 81. stavak 2. Zakona o lokalnim izborima („Narodne novine“ br. 144/12), člana predstavničkog tijela izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuje ga politička stranka koja je bila predlagatelj kandidacijske liste.

 Mandatna komisija izvješćuje da je politička stranka SOCIJALDEMOKRATSKA PARTIJA HRVATSKE – SDP, zastupana po predsjedniku OO SDP-a Željku Filipović dana 30.08.2022. godine odredila da će neizabrani kandidat s iste kandidacijske liste MARTINA HUZANIĆ, iz Kloštar Ivanića, Naftaplinska 38, zamjenjivati KREŠIMIRA BUNJEVAC, čiji je mandat počeo teći 30.08.2022. godine.

 V.

 Mandatna komisija izvješćuje da MARTINI HUZANIĆ, zamjenici vijećnika Krešimira Bunjevac za vrijeme njegova mirovanja mandata iz osobnih razloga, mandat prestaje teći dana 31.08.2023. godine.

 VI.

 Ovo Izvješće daje se na znanje svim članovima Općinskog vijeća Općine Kloštar Ivanić.

 VII.

 Ovo Izvješće objavit će se u Glasniku Zagrebačke županije, na web stranicama i oglasnoj ploči Općine Kloštar Ivanić.

Izvješće Mandatne komisije prima se na znanje

 T o č k a 3.

 Razmatranje Izvješća o poslovanju trgovačkog društva VODOOPSKRBA I ODVODNJA

 ZAGREBAČKE ŽUPANIJE d.o.o. za 2022. godinu i donošenje Zaključka,

Ispred trgovačkog društva VODOOPSKRBA I ODVODNJA ZAGREBAČKE ŽUPANIJE d.o.o., Nenad Babić upoznaje prisutne sa Izvješćem o poslovanju trgovačkog društva.

Otvara se rasprava.

U raspravi učestvuju vijećnici Miljenko Majdek, Mislav Lukša, Krešimir Bunjevac.

Zatvara se rasprava i daje na glasanje.

Konstatira se da je u vijećnici prisutno 10 vijećnika.

Jednoglasno se donosi

 Z A K LJ U Č A K

 o izvješću o poslovanju trgovačkog društva VODOOPSKRBA I ODVODNJA

 ZAGREBAČKE ŽUPANIJE d.o.o. za 2022. godinu

 I

Općinsko vijeće raspravljalo je o Izvješću o poslovanju trgovačkog društva VODOOPSKRBA I ODVODNJA ZAGREBAČKE ŽUPANIJE d.o.o. za 2022. godinu, te isto primilo na znanje.

 II

Zaključak stupa na snagu danom donošenja, a objaviti će se u Glasniku Zagrebačke županije.

 T o č k a 4.

Razmatranje Izvješća o poslovanju trgovačkog društva IVAKOP d.o.o. za 2022. godinu i

donošenje Zaključka,

Izvjestiteljica, direktorica gđa. Sanja Radošević upoznaje prisutne sa Izvješćem o poslovanju trgovačkog društva IVAKOP d.o.o. za 2022. godinu

Otvara se rasprava.

Zatvara se rasprava i daje na glasanje.

Konstatira se da je u vijećnici prisutno 9 vijećnika.

Jednoglasno se donosi

 Z A K LJ U Č A K

 o izvješću o poslovanju trgovačkog društva IVAKOP d.o.o. za 2022. godinu

 I

Općinsko vijeće raspravljalo je o Izvješću o poslovanju trgovačkog društva IVAKOP d.o.o. za 2022. godinu, te isto primilo na znanje.

 II

Zaključak stupa na snagu danom donošenja, a objaviti će se u Glasniku Zagrebačke županije.

 T o č k a 6.

Razmatranje Izvješća o poslovanju Obiteljskog radija Ivanić d.o.o. za 2022. godinu i

donošenje Zaključka.

Izvjestiteljica, direktorica gđa. Radojka Šporer upoznaje prisutne sa Izvješćem o poslovanju Obiteljskog radija Ivanić d.o.o. za 2022. godinu

Otvara se rasprava.

U raspravi učestvuje vijećnik Mislav Lukša.

Zatvara se rasprava i daje na glasanje.

Konstatira se da je u vijećnici prisutno 10 vijećnika.

Jednoglasno se donosi

 Z A K LJ U Č A K

 o izvješću o poslovanju Obiteljskog radija Ivanić d.o.o. za 2022. godinu

 I

Općinsko vijeće raspravljalo je o Izvješću o poslovanju Obiteljskog radija Ivanić d.o.o. za 2022. godinu, te isto primilo na znanje.

 II

Zaključak stupa na snagu danom donošenja, a objaviti će se u Glasniku Zagrebačke županije.

 T o č k a 7.

Razmatranje Izvješća o radu knjižnice Kloštar Ivanić za 2022. godinu i donošenje

Zaključka,

Izvjestiteljica, ravnateljica gđa. Senka Kušar Bisić upoznaje prisutne sa Izvješćem o radu knjižnice Kloštar Ivanić za 2022. godinu

Otvara se rasprava.

Zatvara se rasprava i daje na glasanje.

Konstatira se da je u vijećnici prisutno 10 vijećnika.

Jednoglasno se donosi

 Z A K LJ U Č A K

 o izvješću o radu knjižnice Kloštar Ivanić za 2022. godinu

 I

Općinsko vijeće raspravljalo je o izvješću o radu knjižnice Kloštar Ivanić za 2022. godinu, te isto primilo na znanje.

 II

Zaključak stupa na snagu danom donošenja, a objaviti će se u Glasniku Zagrebačke županije.

 Aktualni sat:

Izvješće načelnika Željka Filipović o učinjenim aktivnostima u periodu od prošlog vijeća.

Radovi na rekonstrukciji vatrogasnog doma u Kloštru sa tvrtkom Hidroregulacija Bjelovar d.d. su u tijeku. Radovi teku po planu. Trenutno su radovi na priključenju odvodnje te vanjski i unutarnji radovi za uređenje tih površina. Za sve radove od Agencije za plaćanje u poljoprivredi dobivena je Odluka o dodjeli sredstava na ukupni iznos od 817.794,51€.

Isto tako sa Ministarstvom regionalnog razvoja potpisali smo ugovor o sufinanciranju istog u iznosu od 62.331,96€.

Prenamjena društvenog doma u prostor za Dječji vrtić u Ščapovcu je završila. Prošli tjedan su obavljeni teh. pregledi istog. Danas nakon vijeća ćemo ga prigodno otvoriti kako mogli primiti djecu koja po prvi puta kreću u vrtić i kreću sa prilagođavanjem na isti.

Za tu prenamjenu sa Ministarstvom reg. razvoja za sufinanciranje potpisali smo ugovor od 60.000,00€.

Radovi na izgradnji nogostupa u Lipovcu Lonjskom su u tijeku. Za iste radove potpisan je ugovor za sufinanciranje sa ministarstvom prostornog uređenja, graditeljstva i državne imovine u iznosu od 35.600,00€.

Izvršeno je krpanje udarnih rupa na našim općinskim cestama.

Izvršeno je saniranje naših objekata i javnih površina koji su bili oštećeni za vrijeme oluje u 7 mjesecu.

Provedena je jednostavna nabava za održavanje javne rasvjete. Za istu je sklopljen ugovor te su lampe koje nisu radile demontirane i poslati će se na servis pod garancijom kod firme koja ih je isporučila i postavljala.

Dobivena je odluka Vlade RH o kreditiranju tj. Odobrenju kredita za izgradnju nogostupa u Bešlincu. Slijedom toga smo pristupili sklapanju ugovora o kreditu sa HBOR-om i paralelno raspisali javnu nabavu za isti. Otvaranje 14.9.2023.

Raspisan je natječaj za zimsku službu. Otvaranje je 12.9.2023.

Sproveden je natječaj za popravak nogostupa u ulici Sv. Marije od Babonićeve i Trninine prema S.Radića. Ovaj tjedan slijedi potpis ugovora i realizacija tih radova u iduća 3 mjeseca.

Isto tako prikupljene su prijave za štete od orkanskog vjetra. Komisija je obradila i izašla na teren te slijedi unos rezultata šteta u program kako bi država i županija mogle odrediti kome će dodijeliti pomoć sve sukladno propozicijama koje su jednake za sve općine i gradove i stanovnike RH. Rok je 14.9.2023.

Napravljen je rebalans proračuna sa kojim ćemo do kraja godine moći odraditi, prijaviti ili financirati sljedeće:

 - Rekonstrukcija sportskog objekta atletske staze umjesto nasipa streljane u Lipovcu Lonjskom,

- Rekonstrukcija dijela ul. Svete Marije u jednosmjernu,

- Održavanje i hortikultura na području OKI kao i groblja naše općine.

- Povećati će se izvanredno održavanje cesta,

- Povećati iznos za dezinsekciju komaraca,

- Povećati iznose za božićnice,

- Uvođenje novčane pomoći za svu djecu od 1. razreda osnovne do 4. Razreda srednje na cijelom području OKI u iznosu od 80 €.

- Isto tako za provedbu produženog boravka se povećavaju sredstva za dva djelatnika sukladno povećanju dohotka za iste.

- Povećana su sredstva za održavanje naših objekata koji su stradali u olujnom vjetru. Također i predviđena su sredstva za dodatna ulaganja na zgradama.

Mislav Lukša: Pitanje načelniku:

Kako upravljaš imovinom Općine Kloštar Ivanić?

Brojni domovi će se srušiti. Što se poduzima za domove u Staroj Marči, Čemernici, Križcima i ostalim domovina na području OKI?

Šta je sa objektom stare apoteke?

Ukoliko nisi u mogućnosti konstruktivno odgovoriti molim pismeni odgovor.

Nastavlja se i dalje neprekidna utrka kamiona prema tvrtki Ekoflor u Dugoj ulici.

Šleperi uletavaju u Dugu ulicu velikom brzinom, ide šleper za šleperom, kamioni drobe ulicu

Dali je potrebno da Kloštar postane jedno veliko smetlište?

Što si učinio vezano za uklanjanje neugodnih mirisa i odlagalište?

Na koji način ćeš pomoći ljudima nakon štete koja je nastala uslijed olujnog vjetra?

Da se ljudima pomogne na neki način sanirati štetu koja je nastala što na građevinskim objektima a što na poljoprivrednim kulturama.

Što je sa zgradom stare apoteke, gdje je novac, gdje je uređenje?

Zašto se ne uredi taj objekt koji vidno propada?

Građani Duge ulice u Bešlincu Vam zahvaljuju.

Načelnik Željko Filipović: Sukladno Proračunskim sredstvima održavaju se svi objekti na području naše općine. Štete na objektima uzrokovane olujnim vjetrom sanirane su u relativnom kratkom vremenskom periodu.

Što se tiče Ekoflora nije općina radila nikakav banket već je tvrtka „Ekoflor“ prezentirala svoj rad stanovnicima Kloštra i svatko od stanovnika je mogao doći i pogledati kako i na koji način se tamo radi.

Kontaktiramo nadležne službe što se tiče prometovanja kamiona po ulici koja vodi do Ekoflora. Ujedno tražimo postavljanje znaka smanjenja brzine na toj istoj cesti. Isto tako radi se i poduzimale su se sve relevantne radnje za smanjenje smrada iz iste tvrtke.

Što se pak tiče elementarne nepogode nastale uslijed olujnog vjetra, Općina Kloštar Ivanić zatražila je od župana proglašenje elementarne nepogode.

Od građana koji su imali štete zaprimljene su prijave o istoj (njih 70). Komisija za procjenu šteta obišla je objekte na kojima je bilo štete.

Izvješće o istom obimu štete poslano je državnom i županijskom povjerenstvu za štete.

Vlada će Županijama dodijeliti sredstva.

Županijska skupština će morati donijeti Pravilnik kojim će se regulirati način isplate štete općinama i gradovima.

Damir Kašner: Upućujem zahvalu vatrogascima koji su se maksimalno angažirali na sanaciji štete uslijed olujnog vjetra zajedno sa ostalim službama Elektrom i vlasnicima mehanizacije sa kojom se pomoglo ukloniti srušena drveća.

Bilo kakva ulaganja u vatrogastvo s moje strane će biti apsolutno podržana.

Pitanje optike koja je u fazi spajanja na domaćinstva. Na temelju prijave iz prvog mjeseca A1 krenuo je sa spajanjima na kućanstva. Prilikom objave na stranicama OKI bila je informacija da će ista infrastruktura biti dostupna svim drugim operaterima. Iz osobnih saznanja rečeno mi je da A1 neće dati korištenje platforme drugim operaterima i da nije ni dužan dati.

Potrebno je da se službenim putem provjeri koji teleoperateri imaju mogućnost priključka?

Branko Šafran: Pitanje koje se odnosi na nevrijeme uzrokovano vjetrom.

Pohvale vatrogascima na angažmanu i ostalim službama koje su učestvovale na otklanjanju štete.

Koju ulogu u otklanjanju štete je imala civilna zaštita?

Gdje su završila drva koja su srušena i dali ćemo ista podijeliti socijalnim slučajevima?

Odgovor će se dostaviti u pismenom obliku.

Jozo Vuković: Dali se radnicima koji rade na kopanju grobnih jama može dati neka naknada kao dodatak plaći?

Sanela Đura: Oni su djelatnici vlastitog pogona unutar JUO OKI. Određena primanja vezana su koeficijentima koji su doneseni na sjednici Općinskog vijeća kao i Zakonom o plaćama u JLS. Ostali dodaci na plaću bit će isplaćeni koji im pripadaju po Zakonu o plaćama i ostalim primanjima.

Božidar Balenović: Dali postoji volja da se zgrada stare apoteke zaštiti od propadanja?

Pitanje mještanke Jagode Šipuš. Da se zaštite prozori i vrata da isto ne postane javno smetlište.

Krov na crkvi Sv. Ivana nije popravljen, fale crijepovi.

Horizontalna i vertikalna signalizacija.

Dali netko iz Upravnog odjela kontrolira kvalitetu izvedenih radova na iscrtavanju horizontalne signalizacije. Radovi nisu izvedeni kako treba, polovično iscrtano i sl.

Smeđa signalizacija koja je upućivala na sakralne objekte i znamenitosti mjesta je pokidana i pola iste je bačeno na smetlište.

Oluk ispred ambulante, tko to treba popraviti?

Pitanje ispred kluba vijećnika nezavisnih i HNS-e.

Sadnja drveća koja su srušena što uslijed nevremena što prije.

Tko će obnoviti i posaditi nova stabla?

Ako se ide u sadnju novih stabala neka to bude netko stručan.

Stanovnici se žale na drveća u parku Hrvatskih branitelja koje stvara probleme okolnim olucima na kućama. Što se poduzima na otklanjanju tih problema?

Što se poduzima sa čišćenjem bunara u Kloštru?

Ajmo očistiti barem bunar u centru Kloštra.

Načelnik Željko Filipović:

Što se tiče apoteke uputili smo projekt uređenja vanjskog dijela na Ministarstvo kulture ali nažalost nismo ostvarili sredstva.

Vrata na istom objektu će se sanirati.

Vezano za drveća dali smo izraditi projekt za sadnje novog drveća gdje je to potrebno i ostalo gdje ima mjesta.

Ivo Ćosić: Zašto se ne pročita dnevni red sa sjednice općinskog vijeća radi slušatelja koji ne znaju šta će se raspravljati na sjednici.

Nogometni klub Kloštar dobivao je optužnice iz ove sjednice na svoj rad.

Napominjem da se NK Kloštar nakon 20 godina uvrstio u županijsku ligu.

Uprava je svojim pozitivnim radom napravila da trenutno imamo 110 djece u klubu, što je hvale vrijedno. Problem je u tome što su nedostatna sredstva za normalno funkcioniranje kluba.

Načelnik Željko Filipović:

Svjestan sam troškova u klubu, kad smo raspisivali natječaj za potpore Udrugama nismo planirali da bude toliko troškova. Za sada nismo u mogućnosti korigirati sredstva u Proračunu već se to može tek u Proračunu za iduću godinu.

Općina Kloštar Ivanić je za potrebe kluba nabavila strojeve, alate, sjedalice za tribine i ostalo šta je potrebno iz sredstava Proračuna OKI.

Ivo Ćosić zahvaljuje načelniku na gore učinjenom.

Miroslav Hlad: Dali se može izmjestiti odlagalište otpada koje je smješteno na Trgu Sv. Ivana kraj područnog objekta vrtića?

Načelnik Željko Filipović:

Što se tiče zelenih otoka kraj područnog objekta DV smatramo da je to najbolje mjesto za iste (najbolje dostupno građanima za odlaganje otpada).

Razmotrit ćemo mogućnost izmještanja na drugu lokaciju.

U 17,36 završava aktualni sat.

 T o č k a 8.

**Rasprava o prijedlogu i donošenje Pravilnika o stipendiranju učenika i studenata Općine Kloštar Ivanić,**

**Predlagatelj: Odbor za odgoj i obrazovanje i dodjelu stipendija**

**Pročelnica JUO, Sanela Đura upoznaje prisutne sa Pravilnikom o stipendiranju učenika i studenata Općine Kloštar Ivanić.**

Sjednici predsjedava Branko Šafran.

Otvara se rasprava.

U raspravi učestvuje vijećnik Mislav Lukša.

Zatvara se rasprava i daje na glasanje.

Konstatira se da je u vijećnici prisutno 8 vijećnika.

Sa 7 glasova „za“ i 1 suzdržanim glasom donosi se

**PRAVILNIK**

**o stipendiranju učenika i studenata Općine Kloštar Ivanić**

**l. OPĆE ODREDBE**

**Članak 1.**

Ovim se Pravilnikom utvrđuju opći uvjeti, postupak i kriteriji za dodjelu stipendija učenicima/ama i studentima/cama Općine Kloštar Ivanić (stipendistima/stipendisticama).

Stipendije se dodjeljuju s namjerom pružanja novčane potpore za podmirenje troškova vezanih uz školovanje/studiranje, čime se potiče, motivira i omogućuje što većem broju stipendista/stipendistica uspješno stjecanje srednjoškolskog i akademskog obrazovanja a u korist razvoja i prosperiteta Općine Kloštar Ivanić.

Pojmovi koji se koriste u ovom Pravilniku, a koji imaju rodni značaj, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

**Članak 2.**

Stipendije učenicima i studentima dodjeljuju se na temelju provedenog natječaja i kriterija propisanih ovim Pravilnikom.

Sredstva za stipendiranje učenika i studenata osiguravaju se u Proračunu Općine Kloštar Ivanić.

Odluku o ukupnom broju stipendija i visini mjesečne stipendije, za učenike i studente, za svaku školsku / akademsku godinu donosi Općinski načelnik Općine Kloštar Ivanić, te objavljuje u natječaju.

 **Članak 3.**

Za dodjelu učeničkih i studentskih stipendija učenici i studenti se mogu natjecati u sljedećim kategorijama:

1. Stipendije s liste poticanih struka i zanimanja,
2. Stipendije prema kriteriju izvrsnosti,
3. Stipendije prema socijalnom kriteriju.

Broj stipendija iz 1. kategorije iznosi 20%, iz 2. kategorije iznosi 40% i iz 3. kategorije iznosi 40% od ukupnog broja stipendija iz članka 2., zaokruženo na cijele brojeve.

Učenici i studenti se mogu prijaviti na natječaj za dodjelu stipendija Općine Kloštar Ivanić u više kategorija, ali može ostvariti pravo samo na jednu stipendiju. Stipendije se dodjeljuju prema redoslijedu iz stavka 1. ovog članka.

**Članak 4.**

Ako se od predviđenog broja stipendija za dodjelu u određenoj kategoriji, javi manji broj kandidata koji ispunjavaju uvjete za dodjelu stipendija, ne dodijeljene stipendije se pribrajaju prvoj sljedećoj kategoriji i time povećavaju broj stipendija za dodjelu u toj kategoriji.

**Članak 5.**

Pravo sudjelovanja na natječaju za dodjelu stipendija u kategoriji stipendija s liste poticanih struka i zanimanja i kategoriji stipendija prema socijalnom kriteriju imaju učenici svih razreda srednje škole i studenti svih godina studija, državljani Republike Hrvatske, s prebivalištem na području Općine Kloštar Ivanić.

Pravo sudjelovanja na natječaju za dodjelu stipendija u kategoriji stipendija prema kriteriju izvrsnosti imaju učenici drugog i narednih razreda srednje škole i studenti druge i narednih godina studija, državljani Republike Hrvatske, s prebivalištem na području Općine Kloštar Ivanić.

**ll. UVJETI STIPENDIRANJA I POSTUPAK DODJELE STIPENDIJA**

**Članak 6.**

Stipendije se dodjeljuju za svaku školsku/akademsku godinu temeljem natječaja koji se objavljuje na oglasnoj ploči Općine Kloštar Ivanić, na internetskoj stranici Općine Kloštar Ivanić, te se oglašava na lokalnom radiju.

Stipendije se dodjeljuju za 10 (deset) mjeseci školske/akademske godine, a isplaćuje se početkom kalendarskog mjeseca za protekli mjesec.

**Članak 7.**

Natječaj za dodjelu stipendija sadrži:

* naziv tijela koje raspisuje natječaj,
* opće uvjete i kriterije za dodjelu stipendija sukladno ovom Pravilniku,
* visinu stipendija i broj stipendija prema kategorijama,
* popis dokumentacije koja se prilaže prijavi na natječaj,
* rok za podnošenje prijava i ostale podatke značajne za provođenje natječajnog postupka.

Odluku o popisu dokumentacije kojom se dokazuje ispunjavanje uvjeta i prednosti iz ovog Pravilnika, a u svrhu provođenja natječaja za dodjelu stipendija, donosi Općinski načelnik na prijedlog Odbora za odgoj i obrazovanje i dodjelu stipendija.

**Članak 8.**

Natječaj za dodjelu stipendija raspisuje Općinski načelnik.

Postupak provedbe natječaja obavlja Odbor za odgoj i obrazovanje i dodjelu stipendija kao radno tijelo Općinskog vijeća.

Odbor je za svoj rad odgovoran Općinskom vijeću.

Odbor radi na sjednicama koje se mogu održati ako im prisustvuje većina od ukupnog broja članova.

Odbor odlučuje većinom glasova prisutnih članova.

Odbor vodi i saziva predsjednik.

**Članak 9.**

Nakon isteka roka za podnošenje prijava na natječaj za dodjelu stipendija Odbor za odgoj i obrazovanje i dodjelu stipendija otvara pravovremeno pristigle prijave, rangira ih prema kriterijima iz ovog Pravilnika, te utvrđuje prijedlog liste kandidata za dodjelu stipendija.

Nepravovremene prijave Odbor neće otvarati niti razmatrati, već će biti vraćene pošiljatelju.

Nepotpuna dokumentacija neće se razmatrati.

Prijedlog liste kandidata za dodjelu stipendija objavljuje se na internetskim stranicama Općine Kloštar Ivanić, te oglasnoj ploči Općine.

U roku od 8 dana od dana objavljivanja Prijedloga liste svaki kandidat može podnijeti pismeni prigovor na listu Odboru za odgoj i obrazovanje i dodjelu stipendija.

Odbor razmatra prigovor i odluka o prigovoru je konačna. Odbor može zatražiti pojašnjenje i/ili dokumentaciju od kandidata, te odrediti kraći rok za očitovanje prije donošenja odluke.

Nakon isteka rokova Odbor utvrđuje konačnu listu kandidata za dodjelu stipendija koju prosljeđuje Općinskom vijeću.

Odluka Općinskog vijeća o dodjeli stipendija je konačna.

**III. STIPENDIJE S LISTE POTICANIH STRUKA I ZANIMANJA**

**Članak 10.**

Stipendije prema kriteriju poticanih struka i zanimanja dodjeljuju se učenicima i studentima koji su se odlučili za neko od s Liste poticanih struka i zanimanja. Lista poticanih struka i zanimanja utvrđuje se odlukom Općinskog načelnika temeljem relevantnih podataka.

**Članak 11.**

Pravo sudjelovanja na natječaju imaju učenici srednjih škola i studenti koji udovoljavaju sljedećim uvjetima:

**UČENICI**

- da su državljani Republike Hrvatske s prebivalištem na području Općine Kloštar Ivanić

- da su redoviti učenici prvog i narednih razreda srednje škole bez ponavljanja godine

- da su završili prethodnu godinu školovanja s najmanjom prosječnom ocjenom od 3,00

- da se zanimanje ili struka učenika nalazi na Listi poticanih struka i zanimanja

- da nisu stariji od 20 godina.

**STUDENTI**

- da su državljani Republike Hrvatske s prebivalištem na području Općine Kloštar Ivanić

- da su redoviti studenti prve i narednih godina studija

- da nisu apsolventi

- da su završili prethodnu školsku/akademsku godinu s najmanjom prosječnom ocjenom od 3,00

- da se zanimanje ili struka studenta nalazi na Listi poticanih struka i zanimanja

- da nisu stariji od 26 godina.

  **Članak 12.**

Kriterij za utvrđivanje liste kandidata za dodjelu stipendije prema Listi poticanih struka i zanimanja je uspjeh u školovanju koji se izražava bodovima.

**Članak 13.**

Uspjeh u školovanju boduje se na sljedeći način:

**UČENICI**

Broj bodova jednak je prosjeku ocjena pojedinog stipendista, na točnost od dvije decimale.

**STUDENTI**

Broj bodova jednak je prosjeku ocjena pojedinog stipendista, na točnost od dvije decimale.

**IV. STIPENDIJE PREMA KRITERIJU IZVRSNOSTI**

**Članak 14.**

Stipendije prema kriteriju izvrsnosti ostvaruju se kao nagrada na temelju dosadašnjih uspjeha i natprosječnih rezultata u obrazovanju, a time Općina Kloštar Ivanić želi poticati najbolje i najuspješnije učenike srednjih škola i studente te ih potaknuti na daljnji razvoj i unapređenje svojih vještina za dobrobit Općine Kloštar Ivanić.

**Članak 15.**

Pravo sudjelovanjana natječaju imaju učenici srednjih škola i studenti koji udovoljavaju sljedećim uvjetima:

**UČENICI**

- da su državljani Republike Hrvatske s prebivalištem na području Općine Kloštar Ivanić

- da su redoviti učenici drugog i narednih razreda srednje škole bez ponavljanja godine

- da su završili prethodnu godinu školovanja s najmanjom prosječnom ocjenom od 4,50

- da nisu stariji od 20 godina.

 **STUDENTI**

- da su državljani Republike Hrvatske s prebivalištem na području Općine Kloštar Ivanić

- da su redoviti studenti druge i narednih godina studija

- da nisu apsolventi

- da su završili prethodnu školsku/akademsku godinu s najmanjom prosječnom ocjenom od 4,00 uz

 minimalno 54 ECTS stečenih bodova

- da nisu stariji od 26 godina.

**Članak 16.**

Kriteriji za utvrđivanje liste kandidata za dodjelu stipendije prema kriteriju izvrsnosti su:

* uspjeh u školovanju
* kriterij izvrsnosti

Kriteriji iz stavka 1. ovog članka izražavaju se bodovima koji se zbrajaju.

**Članak 17.**

Uspjeh u školovanju boduje se na sljedeći način:

**UČENICI**

Broj bodova jednak je prosjeku ocjena pojedinog stipendista koji se množi faktorom 4 (četiri) na točnost od dvije decimale.

**STUDENTI**

Broj bodova jednak je prosjeku ocjena pojedinog stipendista koji se množi faktorom 4 (četiri) na točnost od dvije decimale.

**Članak 18.**

Izvrsnost kandidata boduje se na sljedeći način:

**UČENICI**

 - sudjelovanje na državnom natjecanju, u slučaju ne osvajanja prve tri nagrade – 2 boda

 - sudjelovanje na međunarodnom natjecanju, u slučaju ne osvajanja prve tri nagrade – 4 boda

 - za osvojeno 1. mjesto na županijskom natjecanju /smotri – 3 boda

 - za osvojeno 2. mjesto na županijskom natjecanju /smotri – 2 boda

 - za osvojeno 3. mjesto na županijskom natjecanju /smotri – 1 bod

 - za osvojeno 1. mjesto na državnom natjecanju /smotri – 6 bodova

 - za osvojeno 2. mjesto na državnom natjecanju /smotri – 5 bodova

 - za osvojeno 3. mjesto na državnom natjecanju /smotri – 4 boda

 - za osvojeno 1. mjesto na međunarodnom natjecanju /smotri – 9 bodova

 - za osvojeno 2. mjesto na međunarodnom natjecanju /smotri – 8 bodova

 - za osvojeno 3. mjesto na međunarodnom natjecanju /smotri – 7 bodova

Usporedno završena dva razreda – 10 bodova.

Državna i međunarodna natjecanja/smotre koje se boduju po kriteriju izvrsnosti trebaju biti priznata od strane ministarstva zaduženog za znanost, obrazovanje i/ili sport u Republici Hrvatskoj.

Pravo na bodovanje za natjecanja/smotre imaju i sportaši kategorizirani od strane Hrvatskog olimpijskog odbora.

**STUDENTI**

- rektorova ili dekanova nagrada – 5 bodova.

- paralelno pohađanje 2 fakulteta – 10 bodova.

- sudjelovanje na državnom natjecanju, u slučaju ne osvajanja prve tri nagrade – 2 boda

- sudjelovanje na međunarodnom natjecanju, u slučaju ne osvajanja prve tri nagrade – 4 boda

- za osvojeno 1. mjesto na državnom natjecanju /smotri – 6 bodova

- za osvojeno 2. mjesto na državnom natjecanju /smotri – 5 bodova

 - za osvojeno 3. mjesto na državnom natjecanju /smotri – 4 boda

 - za osvojeno 1. mjesto na međunarodnom natjecanju /smotri – 9 bodova

 - za osvojeno 2. mjesto na međunarodnom natjecanju /smotri – 8 bodova

- za osvojeno 3. mjesto na međunarodnom natjecanju /smotri – 7 bodova

- objavljeni znanstveno - stručni radovi u struci studenata u recenziranoj domaćoj ili stranoj publikaciji – 3 boda

- volontiranje u struci studija – 1 bod

Državna i međunarodna natjecanja/smotre koje se boduju po kriteriju izvrsnosti trebaju biti priznata od strane ministarstva zaduženog za znanost, obrazovanje i/ili sport u Republici Hrvatskoj.

Pravo na bodovanje za natjecanja/smotre imaju i sportaši kategorizirani od strane Hrvatskog olimpijskog odbora.

**V. STIPENDIJE PREMA SOCIJALNOM KRITERIJU**

**Članak 19.**

Općina Kloštar Ivanić dodjeljuje stipendije prema socijalnom kriteriju kao pomoć mladim ljudima slabijeg imovinskog statusa, u želji da što većem broju mladih, željnih nastavka svog obrazovanja, pomogne pri stvaranju boljih uvjeta za život, a samim tim i doprinese rastu i razvoju zajednice.

**Članak 20.**

Pravo sudjelovanjana natječaju imaju učenici srednjih škola i studenti koji udovoljavaju sljedećim uvjetima:

**UČENICI**

- da su državljani Republike Hrvatske s prebivalištem na području Općine Kloštar Ivanić

- da su redoviti učenici prvog i narednih razreda srednje škole bez ponavljanja godine

- da su završili prethodnu školsku godinu odnosno osmi razred s najmanjom prosječnom ocjenom

 od 4,00 odnosno prvi i naredni razred srednje škole s najmanjom prosječnom ocjenom od 3,50

- da nisu stariji od 20 godina

- da nisu polaznici privatne srednje škole.

 **STUDENTI**

- da su državljani Republike Hrvatske s prebivalištem na području Općine Kloštar Ivanić

- da su redoviti studenti prve i narednih godina studija

- da nisu apsolventi

- da su završili prethodnu školsku/akademsku godinu odnosno četvrti razred srednje škole s

 najmanjom prosječnom ocjenom od 3,50 odnosno prvu i narednu godinu studija s najmanjom

 prosječnom ocjenom od 3,00 uz minimalno 36 ECTS stečenih bodova

 - da nisu stariji od 26 godina

- da nisu polaznici privatnog fakulteta.

**Članak 21.**

Kriteriji za utvrđivanje liste kandidata za dodjelu stipendije prema socijalnom kriteriju je socijalni status kandidata.

**Članak 22.**

Socijalni status kandidata boduje se na sljedeći način:

**UČENICI**

a) - ako je učenik bez oba roditelja – 35 bodova,

- ako je učenik, odnosno njegov roditelj ili osoba koja ga uzdržava, korisnik zajamčene minimalne naknade – 22 boda,

 - ako su oba roditelja nezaposlena i vode se u evidenciji Hrvatskog zavoda za zapošljavanje

 – 40 bodova,

 - učenik sa braćom, te se brat ili sestra školuju izvan mjesta stanovanja – 18 bodova ili

 - učenik sa braćom, te brat ili sestra pohađaju vrtić ili se školuju unutar mjesta stanovanja – 9

 bodova,

b) - ako je ukupni dohodak po članu kućanstva 0,00 – 100,00 EURA – 50 bodova,

 - ako je ukupni dohodak po članu kućanstva 100,01 – 120,00 EURA – 47 bodova,

 - ako je ukupni dohodak po članu kućanstva 120,01 – 140,00 EURA – 44 boda,

 - ako je ukupni dohodak po članu kućanstva 140,01 – 160,00 EURA – 40 bodova,

 - ako je ukupni dohodak po članu kućanstva 160,01 – 180,00 EURA – 37 bodova,

 - ako je ukupni dohodak po članu kućanstva 180,01 – 200,00 EURA – 34 boda,

 - ako je ukupni dohodak po članu kućanstva 200,01 – 220,00 EURA – 30 bodova,

 - ako je ukupni dohodak po članu kućanstva 220,01 – 240,00 EURA – 27 bodova,

 -ako je ukupni dohodak po članu kućanstva 240,01 – 260,00 EURA – 24 boda,

 - ako je ukupni dohodak po članu kućanstva 260,01 – 280,00 EURA – 20 bodova,

 - ako je ukupni dohodak po članu kućanstva 280,01 – 310,00 EURA – 17 bodova.

**STUDENTI**

a) - ako je student roditelj – 30 bodova,

 - ako je student bez oba roditelja – 35 bodova,

 - ako je student, odnosno njegov roditelj ili osoba koja ga uzdržava, korisnik zajamčene minimalne naknade – 22 boda,

 - ako su oba roditelja nezaposlena i vode se u evidenciji Hrvatskog zavoda za zapošljavanje – 40

 bodova,

 - student sa braćom, te se brat ili sestra školuju izvan mjesta stanovanja – 18 bodova ili

 - student sa braćom, te brat ili sestra pohađaju vrtić ili se školuju unutar mjesta stanovanja – 9

 bodova

b) - ako je ukupni dohodak po članu kućanstva 0,00 – 100,00 EURA – 50 bodova,

 - ako je ukupni dohodak po članu kućanstva 100,01 – 120,00 EURA – 47 bodova,

 - ako je ukupni dohodak po članu kućanstva 120,01 – 140,00 EURA – 44 boda,

 - ako je ukupni dohodak po članu kućanstva 140,01 – 160,00 EURA – 40 bodova,

 - ako je ukupni dohodak po članu kućanstva 160,01 – 180,00 EURA – 37 bodova,

 - ako je ukupni dohodak po članu kućanstva 180,01 – 200,00 EURA – 34 boda,

 - ako je ukupni dohodak po članu kućanstva 200,01 – 220,00 EURA – 30 bodova,

 - ako je ukupni dohodak po članu kućanstva 220,01 – 240,00 EURA – 27 bodova,

 -ako je ukupni dohodak po članu kućanstva 240,01 – 260,00 EURA – 24 boda,

 - ako je ukupni dohodak po članu kućanstva 260,01 – 280,00 EURA – 20 bodova,

 - ako je ukupni dohodak po članu kućanstva 280,01 – 310,00 EURA – 17 bodova.

**Članak 23.**

Kod utvrđivanja liste kandidata za dodjelu stipendije prednost u slučaju istog broja bodova ostvaruje se niže navedenim redoslijedom: - roditelj stipendista hrvatski branitelj ili invalid Domovinskog rata, - invaliditet stipendista, - viša godina školovanja/studiranja, - redoslijed primitka prijave.

**VI. PRAVA I OBVEZE**

**Članak 24.**

Stipendije iz proračuna Općine Kloštar Ivanić ne mogu primati stipendisti koji istovremeno primaju stipendiju iz nekog drugog izvora, već se moraju odlučiti koju će stipendiju primati, što dokazuju pisanom izjavom.

Ukoliko se nakon odluke Općinskog vijeća Općine Kloštar Ivanić o dodjeli stipendija utvrdi da netko od stipendista prima i neku drugu stipendiju, stipendija Općine Kloštar Ivanić dodijelit će se prvom sljedećem učeniku/studentu s konačne liste kandidata za dodjelu stipendija.

**Članak 25.**

Stipendist koji je primao stipendiju Općine Kloštar Ivanić protivno ovom Pravilniku ili se naknadnom provjerom utvrdi da je stipendiju dobio temeljem neistinite fabricirane ili krivotvorene dokumentacije dužan je vratiti primljenu stipendiju, u protivnom će se primijeniti dostavljena sredstva osiguranja.

**Članak 26.**

Stipendist je dužan dokazati da je završio školsku/akademsku godinu u kojoj je primao stipendiju u roku 6 (šest) mjeseci od prestanka primanja stipendije, u protivnom je dužan vratiti primljenu stipendiju, a mogu se primijeniti dostavljena sredstva osiguranja.

**Članak 27.**

Temeljem Odluke o dodjeli stipendije Općinski načelnik Općine Kloštar Ivanić i stipendist, odnosno osoba koja zastupa maloljetnog stipendista, u roku 15 dana potpisuju Ugovor o stipendiranju kojim će se urediti međusobna prava i obveze ugovornih strana.

Ukoliko nakon Odluke o dodjeli stipendije stipendist, odnosno osoba koja zastupa maloljetnog stipendista, odbije potpisati Ugovor o stipendiranju, stipendija Općine dodijelit će se prvom sljedećem učeniku ili studentu s konačne liste kandidata za dodjelu stipendija.

**VII. PRIJELAZNE I ZAVRŠNE ODREDBE**

**Članak 28.**

Stupanjem na snagu ovog Pravilnika prestaje važiti Pravilnik o stipendiranju učenika i studenata Općine Kloštar Ivanić (Glasnik Zagrebačke županije broj 36/18).

**Članak 29.**

Ovaj Pravilnik stupa na snagu osmi dan od dana objave u Glasniku Zagrebačke županije.

 **T o č k a 9.**

9. Rasprava o prijedlogu i donošenje:

1. II. Izmjena i dopuna Programa građenja komunalne infrastrukture na području Općine Kloštar Ivanić za 2023. godinu,

 predlagatelj: općinski načelnik

1. I. Izmjena i dopuna Programa održavanja komunalne infrastrukture na području Općine Kloštar Ivanić za 2023. godinu,

 predlagatelj: općinski načelnik

1. I. Izmjena i dopuna Programa javnih potreba u predškolskom odgoju i obrazovanju

 u 2023. g.,

 predlagatelj: općinski načelnik

 d) I. Izmjena i dopuna Programa socijalnih potreba u 2023. g.,

 predlagatelj: općinski načelnik

 **e)** I. Izmjena i dopuna Programa javnih potreba u poljoprivredi u 2023. g.,

 predlagatelj: općinski načelnik

 **f) II.** Izmjena i dopuna Odluke o **Proračunu Općine Kloštar Ivanić za 2023. godinu i**

 **projekcije za 2024. i 2025. g.,**

predlagatelj: općinski načelnik

Sjednici vijeća predsjedava predsjednik OV Miljenko Majdek.

Računovodstveni referent Vlatkica Šilipetar upoznaje prisutne sa Izmjenama i dopunama po Programima kako je navedeno u dnevnom redu i sa Izmjenom i dopunom Odluke o Proračunu OKI za 2023. god. i projekcije za 2024. i 2025. god.

Otvara se rasprava.

U raspravi učestvuje vijećnik Mislav Lukša i Ivo Ćosić.

Konstatira se da je u vijećnici prisutno 10 vijećnika.

Zatvara se rasprava i daje na glasanje.

II. Izmjena i dopuna Programa građenja komunalne infrastrukture na području Općine Kloštar Ivanić za 2023. godinu,

Sa 10 glasova „za“ usvajaju se

 **II. Izmjene i dopune Programa građenja komunalne infrastrukture na**

 **području Općine Kloštar Ivanić za 2023. godinu,**

Daje se na glasanje

I. Izmjene i dopune Programa održavanja komunalne infrastrukture na području Općine Kloštar Ivanić za 2023. godinu,

Sa 10 glasova „za“ usvaja se

 **I Izmjena i dopuna Programa održavanja komunalne infrastrukture na**

 **području Općine Kloštar Ivanić za 2023. godinu,**

Daje se na glasanje

I. Izmjena i dopuna Programa javnih potreba u predškolskom odgoju i obrazovanju u 2023. g.,

 Sa 10 glasova „za“ usvaja se

**I Izmjena i dopuna Programa javnih potreba u predškolskom odgoju i**

 **obrazovanju u 2023. g.,**

Daje se na glasanje

I. Izmjena i dopuna Programa socijalnih potreba u 2023. g.,

Sa 10 glasova „za“ usvajaju se

**I Izmjene i dopune Programa socijalnih potreba u 2023. g.,**

Daje se na glasanje

I. Izmjena i dopuna Programa javnih potreba u poljoprivredi u 2023. g.,

Sa 8 glasova „za“, 1 glasom protiv i 1 suzdržanim usvajaju se

**I .Izmjene i dopune Programa javnih potreba u poljoprivredi u 2023. g.,**

Daje se na glasanje

 **II.** Izmjena i dopuna Odluke o **Proračunu Općine Kloštar Ivanić za 2023. godinu i**

 **projekcije za 2024. i 2025. g.,**

Sa 9 glasova „za“ i 1 suzdržanim glasom donosi se

**II**. Izmjena i dopuna Odluke o **Proračunu Općine Kloštar Ivanić za 2023. godinu i**

 **projekcije za 2024. i 2025. g.,**

 T o č k a 10.

 Rasprava o prijedlogu i donošenje Odluke o određivanju novčane pomoći djeci školske dobi u

 2023. godini,

 Pročelnica JUO Sanela Đura upoznaje prisutne sa prijedlogom Odluke o određivanju novčane

 pomoći djeci školske dobi u 2023. god.

Otvara se rasprava.

U raspravi učestvuje vijećnik Mislav Lukša.

Konstatira se da je u vijećnici prisutno 10 vijećnika.

Zatvara se rasprava i daje na glasanje.

Jednoglasno se donosi

**O D L U K A**

**o određivanju novčane pomoći djeci školske dobi u 2023. godini**

Članak 1.

 Ovom Odlukom određuje se novčana pomoć za poboljšanje kvalitete života djece školske dobi u 2023. godini.

 Korisnici prava na novčanu pomoć su djeca školske dobi, polaznici osnovne i srednje škole od 6. godine života do 18. godine života te mlađi punoljetnici do kraja 18. godine života.

 Korisnici prava na novčanu pomoć najmanje 3 mjeseca prije podnošenja zahtjeva za dodjelom novčane pomoći moraju imati prijavljeno prebivalište na području Općine Kloštar Ivanić.

 Pravo na novčanu pomoć priznaje se korisniku u visini 80,00 eura (602,76 kuna[[1]](#footnote-1)) godišnje, a ostvaruje se dostavljanjem dokaza koji upućuju na ispunjavanje uvjeta iz stavka 2. i 3. ovoga članka.

Članak 2.

 Sredstva za provedbu ove Odluke osiguravaju se u proračunu Općine Kloštar Ivanić.

Članak 3.

 Postupak za ostvarivanje prava na novčanu pomoć za potrebe djece školske dobi starosti 6 do 18 godina života pokreće njegov roditelj/skrbnik/udomitelj podnošenjem zahtjeva Jedinstvenom upravnom odjelu Općine Kloštar Ivanić.

 Postupak za ostvarivanje prava na novčanu pomoć za potrebe mlađeg punoljetnika starog 18 godina pokreće mlađi punoljetnik podnošenjem zahtjeva Jedinstvenom upravnom odjelu Općine Kloštar Ivanić.

 Članak 4.

 Iznos iz članka 1. stavka 4. ove Odluke isplaćivat će se na račun roditelja/skrbnika/udomitelja maloljetnog korisnika ili punoljetnog korisnika, u roku od 30 dana od dana podnošenja zahtjeva.

Članak 5.

 Ova Odluka stupa na snagu osmi dan od dana objave u „Glasniku Zagrebačke županije“.

 T o č k a 11.

 Rasprava o prijedlogu i donošenje Odluke o davanju koncesije za obavljanje dimnjačarskih

 poslova na području Općine Kloštar Ivanić,

 Pročelnica JUO Sanela Đura upoznaje prisutne sa prijedlogom Odluke o davanju koncesije za

 obavljanje dimnjačarskih poslova na području Općine Kloštar Ivanić,

Otvara se rasprava.

Konstatira se da je u vijećnici prisutno 8 vijećnika.

Zatvara se rasprava i daje na glasanje.

Jednoglasno se donosi

O D L U K A

O DAVANJU KONCESIJE

ZA OBAVLJANJE DIMNJAČARSKIH POSLOVA NA PODRUČJU

OPĆINE KLOŠTAR IVANIĆ

I.

Ovom Odlukom Općina Kloštar Ivanić, Školska 22, 10312 Kloštar Ivanić, OIB:18133797436 (dalje u tekstu: davatelj koncesije), odabire najpovoljnijeg ponuditelja kojemu se dodjeljuje koncesija za obavljanje dimnjačarskih poslova na području Općine Kloštar Ivanić, a sve na temelju provedenog postupka davanja koncesije koji je započeo danom objave Obavijesti o namjeri davanja koncesije u Elektroničkom oglasniku javne nabave Republike Hrvatske ( dalje u tekstu: EOJN RH), dana 20.06.2023., broj objave 2023/S 01K-0025967.

II.

Koncesija za obavljanje komunalne djelatnosti dimnjačarskih poslova na području Općine Kloštar Ivanić, na temelju kriterija za odabir ekonomski najpovoljnije ponude, dodjeljuje se trgovačkom društvu MIVEGRA d.o.o., Predavčeva ulica 12, 10310 Ivanić-Grad, OIB:60221514351, kao ekonomski najpovoljnijem ponuditelju.

III.

Pod obavljanjem dimnjačarskih poslova podrazumijeva se:

* provjera ispravnosti i funkcioniranja dimnjaka, uređaja za loženje i sustava dobave zraka za izgaranje,
* obavljanje prvih, redovnih i izvanrednih pregleda dimnjaka i uređaja za loženje,
* čišćenje dimnjaka, uređaja za loženje i sustava dobave zraka za izgaranje,
* spaljivanje i vađenje čađe iz dimnjaka i uređaja za loženje,
* poduzimanje mjera za sprječavanje opasnosti od požara, eksplozija, trovanja, te zagađivanja zraka, kako ne bi nastupile štetne posljedice zbog neispravnosti dimnjaka i uređaja za loženje.

Obavljanje dimnjačarskih poslova mora biti u skladu s Odlukom o obavljanju dimnjačarskih poslova na području Općine Kloštar Ivanić („Glasnik Zagrebačke županije“ br. 10/23).

IV.

Koncesija se daje na razdoblje od pet (5) godina, a počinje teći od dana potpisa ugovora.

V.

Visina godišnje naknade za koncesiju iznosi 900,00 eura.

Koncesionar se obvezuje plaćati naknadu za koncesiju i to najkasnije do 31. siječnja za tekuću godinu u kojoj obavlja dimnjačarske poslove.

Izuzetno, za prvu godinu koncesije, naknada se uplaćuje najkasnije u roku od 10 (deset) dana od dana primitka poziva na sklapanje Ugovora.

VI.

Cijene za pružanje usluga obavljanja dimnjačarskih poslova utvrđene su Troškovnikom (Cjenikom) dimnjačarskih usluga, a koji je sastavni dio ponude odabranog ekonomski najpovoljnijeg ponuditelja iz članka II. ove Odluke.

Cijene izvršene usluge koncesionar naplaćuju neposredno od korisnika usluge prema cijenama iz gore navedenog Troškovnika (Cjenika), a na temelju ispostavljenog računa.

VII.

Ugovor o koncesiji, čiji je nacrt sastavni dio Dokumentacije za nadmetanje u postupku davanja koncesije iz članka I. ove Odluke, utvrdit će prava i obveze davatelja koncesije i koncesionara.

VIII.

Za potpisivanje Ugovora o koncesiji, po provedbi postupka davanja koncesije, dana je ovlast općinskom načelniku, u ime davatelja koncesije, najkasnije u roku 10 (deset) dana od kad je Odluka o davanju koncesije postala izvršna.

Razdoblje mirovanja iznosi 15 (petnaest) dana od dana dostave odluke o davanju koncesije svakom ponuditelju.

Razdoblje mirovanja primjenjuje se i u slučaju zaprimanja samo jedne ponude.

IX.

Koncesionar je, kao jamstvo izvršitelja o ispunjenu ugovora, u obvezi najkasnije 10 (deset) dana od potpisa ugovora o koncesiji dostaviti bjanko zadužnicu ovjerenu kod javnog bilježnika na iznos od 2.000,00 eura, s rokom važenja naplate u skladu s rokom iz članka IV. ove Odluke, a koje će davatelj koncesije naplatiti u slučaju neispunjenja ugovornih odredbi.

X.

Ova Odluka dostavit će se, zajedno s preslikom Zapisnika o pregledu i ocjeni ponuda od 29.08.2023., svim ponuditeljima osobnom dostavom, a objavit će se u EOJN RH na standardnom obrascu.

Ugovorom o koncesiji, čiji je nacrt sastavni dio Dokumentacije za nadmetanje u postupku davanja koncesije iz članka I. ove Odluke, utvrdit će se prava i obveze davatelja koncesije i koncesionara.

XI.

Za provedbu ove Odluke zadužuje se Jedinstveni upravni odjel Općine Kloštar Ivanić.

UPUTA O PRAVNOM LIJEKU:

Protiv ove Odluke o davanju koncesije, može se izjaviti žalba Državnoj komisiji za kontrolu postupaka javne nabave, u roku od 10 (deset) dana od dana primitka ove Odluke.

Sve ostale informacije glede pokretanja žalbenog postupka dostupne su na mrežnim stranicama Državne komisije za kontrolu postupaka javne nabave, dostupno na poveznici:

 <https://www.dkom.hr/upute-zalbeni-postupak-zjn-nn-120-16-i-114-22/1228>

 T o č k a 12.

 Rasprava o prijedlogu i donošenje Odluke o davanju prethodne suglasnosti na Opće

 uvjete isporuke komunalne usluge obavljanja dimnjačarskih poslova

 Pročelnica JUO Sanela Đura upoznaje prisutne sa prijedlogom Odluke o davanju prethodne suglasnosti na Opće uvjete isporuke komunalne usluge obavljanja dimnjačarskih poslova

Otvara se rasprava.

Konstatira se da je u vijećnici prisutno 9 vijećnika.

Zatvara se rasprava i daje na glasanje.

Jednoglasno se donosi

**ODLUKA**

**O DAVANJU PRETHODNE SUGLASNOSTI**

 **NA OPĆE UVJETE ISPORUKE KOMUNALNE USLUGE**

**OBAVLJANJA DIMNJAČARSKIM POSLOVA**

Članak 1.

Ovom Odlukom o davanju prethodne suglasnosti na opće uvjete isporuke komunalne usluge obavljanja dimnjačarskih poslova (u daljnjem tekstu Odluka) daje se prethodna suglasnost na Opće uvjete isporuke komunalne usluge obavljanja dimnjačarskih poslova trgovačkom društvu MIVEGRA d.o.o. iz Ivanić-Grada, Predavčeva 12, OIB: 60221514351.

Članak 2.

Opći uvjeti isporuke komunalne usluge obavljanja dimnjačarskih poslova nalaze se u privitku ove Odluke i čine njezin sastavni dio.

 Članak 3.

Ova Odluka stupa na snagu osmi dana od dana objave u Glasniku Zagrebačke županije.

 T o č k a 13.

 Razno

Po točki razno nema rasprave.

Završeno u 18,26.

Zapisničar: Predsjednik

Lidija Zubatović Općinskog vijeća OKI:

 Miljenko Majdek

1. [↑](#footnote-ref-1)